Марко Ганчев
Примитивисти и мислители

chitanka.info

Набиват ни като със слонски бивни

едни понятия съвсем основни:

поетите да бъдем примитивни,

а имало кои да са мисловни.

Мислители сме имали активни,

които след анализи основни

на наште чувствания примитивни

ще правят изводите си мисловни.

Нима в обратно нещо сме виновни?

На нашите мислители активни

като четем трактатите мисловни,

у нас напират чувства примитивни.

1980

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.